Harrison Ford: Dít is wat jy in jou huwelik moet doen | Netwerk24
24 Februarie 2020 10:02
Harrison Ford en sy derde vrou, Calista Flockhart, is al tien jaar lank getroud en 18 jaar 'n paartjie. Foto: Getty Images
So spot die filmster Harrison Ford (77) wat oor die jare onder meer bekendheid verwerf het vir sy rol as Jones en Han Solo, toe hy onlangs in 'n onderhoud met die tydskryf Parade gesê het hy het 'n paar wenke oor die huwelik deur die jare geleer.
Moenie praat nie. Knik net jou kop.
Ford en Flockhart het in 2002 by die Golden Globes ontmoet. Foto: Getty Images
"Moenie praat nie. Knik net jou kop," sê Ford.
Ford is sedert 2010 met die Ally McBeal-aktrise Calista Flockhart getroud nadat hulle in 2002 by die Golden Globes ontmoet het. Ford was toe nog met sy tweede vrou, Melissa Mathison, getroud.
Ford en Mathison het in 2004 geskei, nadat hy het in 2003 al gesê het hy is verlief op Flockhart.
Hy en Flockhart was agt jaar lank saam voordat hulle getrou het.
Flockhart het ook talle laat lag, toe sy as die joernalis Cat Grant in die Supergirl-reeks die spot met haar en Ford se huwelik gedryf het.
"Bel vir Harrison Ford en sê vir hom ek is gevlei, maar vir eens en vir altyd: Ek gaan nie met ouer mans uit nie!" het Flockhart as die joernalis Grant in 2016 in die reeks gesê.
Call Harrison Ford and tell him that I'm flattered, but once and for all, I do not date older men –Cat #Supergirl pic.twitter.com/rYhOq5wsf0
— Supergirl (@TheCWSupergirl) April 12, 2016
Ford was ook vantevore met Mary Marquardt getroud.
Ford het vier kinders uit sy twee vorige huwelike, terwyl Flockhart 'n aangenome seun het. - Bronne: CNN en Parade.com.